**Forretningsorden 2022**

**Bestyrelsesmøder:**

* Bestyrelsen holder mindst 4 møder om året.
* Ekstra ordinært bestyrelsesmøde kan holdes, såfremt formand eller næstformand – i formanden fravær – eller 1/3 af bestyrelsen finder det påkrævet.
* Ekstraordinære bestyrelsesmøder indkaldes med mindst 8 dages varsel - i særlige tilfælde kan dette dog fraviges.
* Bestyrelsen er beslutningsdygtig, når mindst halvdelen af medlemmerne er til stede.
* Bestyrelsesmedlemmerne skal melde forfald til mødeindkalderen.
* Beslutninger vedtages ved simpelt stemmeflertal. Ved stemmelighed er formandens stemme afgørende.
* Bestyrelsen/formanden kan indbyde andre til at deltage i møderne (uden stemmeret).
* Dagsordenforslag skal være formanden i hænde senest 14 dage før et kommende bestyrelsesmøde. Dagsorden udsendes 8 dage før mødet afholdes.
* Formanden eller næstformanden – i formandens fravær - kan ekspedere uopsættelige sager, som derefter forelægges på førstkommende bestyrelsesmøde.
* Sekretæren udarbejder beslutningsreferat, fra bestyrelsesmøderne, der udsendes senest 10 dage efter mødets afholdelse.
* Referatet betragtes som godkendt, hvis der ikke gøres indsigelser, senest 8 dage efter udsendelsen.
* Suppleanter inviteres til at deltage i bestyrelsesmøderne (uden stemmeret)
* Punktet ”Politisk drøftelse” er altid med på bestyrelsesmødernes dagsorden.
* VU kan sende suppleant med stemmeret.

**Udvalg:**

Der nedsættes et forretningsudvalg bestående af, formanden, næstformanden, kasseren og sekretæren.

Der kan nedsættes et eller flere af følgende udvalg:

* Medieudvalg. (Opgaver: Hjemmeside, Nyhedsbreve, Facebook, samt Pressekontakt)
* Valgudvalg. (Opgave: Kommunal- og regionsrådsvalg 2021)
* Aktivitetsudvalg. (Opgave: Sikre at der afholdes mindst 3 arrangementer for Venstre Vejle By medlemmer om året)
* Økonomiudvalg (Opgaver: Fremskaffelse af midler til kommunal- og regionsvalg.)

Der nedsættes andre udvalg efter behov.

**Dagsordenpunkter:**

Følgende punkter skal som minimum indgå i dagsordenen:

* Nyt fra formanden
* Nyt fra kasseren
* Nyt fra udvalgene
* En politisk drøftelse
* Indkomne forslag
* Næste møde(r)
* Eventuelt

Den politiske drøftelse, skal så vidt muligt have deltagelse af en politiker, der kommer med et oplæg omkring de arbejdsområder personen arbejder politisk med. Punktet skal ligge først på mødet

**Aktiviteter:**

Bestyrelsen skal sikre, at der afholdes arrangementer og møder for medlemmerne. Følgende 2 arrangementer er faste:

- Grundlovsmøde 5. juni

- Efterårsmøde med spisning, hvor budgetter for Kommune, Region og Stat gennemgås.

Bestyrelsen skal ud over disse 2 faste arrangementer, sikre afholdelse af 2-4 debatmøder med- og/eller uden oplægsholdere. Indholdet af disse møder besluttes af bestyrelsen.

Således vedtaget på bestyrelsesmødet den 22. marts 2022